Source: https://www.riigiteataja.ee/akt/972620
Timestamp: 2019-07-23 11:39:04+00:00

Document:
Kohtu poolt asitõendite arvelevõtmise, hoidmise, üleandmise ja hävitamise ning kiiresti riknevate asitõendite hindamise, võõrandamise ja hävitamise kord – Riigi Teataja
Kohtu poolt asitõendite arvelevõtmise, hoidmise, üleandmise ja hävitamise ning kiiresti riknevate asitõendite hindamise, võõrandamise ja hävitamise kord
RT I 2005, 71, 550
Vastu võetud 22.12.2005 nr 313
Määrus kehtestatakse «Tsiviilkohtumenetluse seadustiku» § 287 lõike 5 alusel.
Käesolevat korda kohaldatakse asja suhtes, mis on asitõend tsiviilkohtumenetluses.
§ 2. Asitõendi arvelevõtmine
Asitõend võetakse tsiviil- või haldusasja juurde kohtumäärusega, kus märgitakse asitõendina kasutatava asja nimetus ja number, esitatakse üksikasjalik kirjeldus ja märgitakse asitõendi hoiukoht.
§ 3. Asitõendi hoiukoht
(1) Asitõend säilitatakse toimikus või antakse kohtu asitõendite hoiukohta.
(2) Asitõendit, mida ei saa kohtusse toimetada, hoitakse selle asukohas või antakse hoiule menetlusosalisele või kolmandale isikule, kes peab tagama asitõendi säilimise.
(3) Asitõendi hoiukoha kohta tehakse toimikusse märge.
(4) Isik, kelle valduses asitõend on, peab tagama asitõendi ja selle tõenduslike omaduste säilimise.
(5) Vajaduse korral asitõend pitseeritakse.
§ 4. Asitõendi üleandmine
Kui tsiviilasi antakse ühelt kohtult teisele, antakse koos toimikuga üle ka asitõend.
§ 5. Asitõendi hävitamine
(1) Asitõendi hävitamise aluseks on jõustunud kohtulahend. Kiiresti rikneva asitõendi korral on asitõendi hävitamise aluseks kohtumäärus.
(2) Hävitamisele kuuluva asitõendi hävitab kohtu esimehe moodustatud asitõendi hävitamise komisjon. Komisjon moodustatakse vähemalt kolmeliikmelises koosseisus, kelle hulgas on asitõendite arvelevõtja.
(5) Asitõendi hävitamise kohta koostatakse akt, milles märgitakse asitõendi hävitaja, eseme või aine nimetus, kogus, viide otsusele, mille alusel esemed üle antakse, hävitamise viis, aeg ja koht. Asitõendi hävitamise akt koostatakse kahes eksemplaris, millest üks lisatakse toimikule ja teine jääb akti koostanud asutusele. Akti kinnitavad allkirjaga asitõendi hävitaja ja hävitamise juures viibinud ametnikud.
(6) Asitõendi hävitamisega seonduvad kulud kannab asitõendi hävitamist korraldanud kohus.
§ 6. Kiiresti riknevate asitõendite hindamine, võõrandamine ja hävitamine
Kiiresti riknevate asitõendite hindamisel, võõrandamisel ja hävitamisel lähtutakse Vabariigi Valitsuse 30. juuli 2004. a määruses nr 263 «Konfiskeeritud vara võõrandamise, üleandmise ja hävitamise, vara võõrandamisest saadud raha eelarvest seaduslikule valdajale tagastamise, asitõendite arvelevõtmise ja hävitamise ning kiiresti riknevate asitõendite hindamise, võõrandamise ja hävitamise kord» sätestatust.

References: § 287

§ 2

§ 3

§ 4

§ 5

§ 6